Svakog ljeta, moja porodica i ja putujemo na drugi kraj svijeta,
3000 milja daleko,
u kulturološki raznovrsnu zemlju Indiju.
Indija je zemlja na zlom glasu zbog svoje sparne vrućine i vlažnosti.
Za mene, jedino olakšanje od ove vrućine je da pijem mnogo vode.
Dok smo u Indiji, moji roditelji me uvijek podsjećaju
da pijem samo prokuvanu ili flaširanu vodu,
zato što, za razliku od Amerike,
gdje mogu jednostavno da odvrnem slavinu i da lako dobijem čistu, pijaću vodu,
u Indiji je voda često zagađena.
Zato moji roditelji moraju da budu
sigurni da je voda koju pijemo bezbjedna.
Međutim, ubrzo sam shvatila
da svako nema dovljno sreće
da uživa u čistoj vodi kao mi.
Ispred kuće moga djeda i bake u prometnim ulicama Indije,
vidjela sam ljude koji stoje u dugim redovima,
na jakom suncu,
i pune kante vodom iz česme.
Čak sam vidjela djecu
koja su izgledala kao da su istog godišta kao ja,
kako pune čiste plastične flaše
prljavom vodom iz potočića sa ivičnjaka.
Gledajući ovu djecu,
primoranu da piju vodu
za koju sam mislila da je previše prljava da bi se dodirnula,
promijenilo se moje viđenje svijeta.
Ova neprihvatljiva društvena nepravda
je kod mene izazvala želju za pronalaženjem rješenja
za svjetski problem čiste vode.
Željela sam da znam zašto ovoj djeci nedostaje voda,
supstanca koja je ključna za život.
I saznala sam da se suočavamo
sa globalnom krizom nedostatka vode.
Ovo vas možda iznenađuje,
jer je 75% naše planete pokriveno vodom,
ali je od toga samo 2,5% svježa voda,
a manje od 1% zemljinih zaliha svježe vode
je dostupno ljudima za korišćenje.
Uz rastući broj stanovnika,
industrijski razvoj i ekonomski rast,
naša potražnja za čistom vodom se povećava,
ali se naši izvori svježe vode ubrzano smanjuju.
Prema Svjetskoj zdravstvenoj organizaciji,
660 miliona ljudi u svijetu
nema pristup izvoru čiste vode.
U zemljama u razvoju, nedostatak pristupa čistoj vodi
je glavni uzrok smrti kod djece mlađe od 5 godina,
a UNICEF procjenjuje da 3000 djece
umire svakog dana od zaraza povezanih s vodom.
Tako sam nakon povratka kući jednog ljeta u osmom razredu
odlučila da želim da spojim svoju strast
za rješavanjem globalne krize vode
sa mojim interesovanjem za nauku.
Tako sam odlučila da bi bilo najbolje
da pretvorim svoju garažu u laboratoriju.
(smijeh)
Ustvari, prvo sam pretvorila svoju kuhinju u laboratoriju,
ali to moji roditelji i nisu odobravali i izbacili su me odatle.
Takođe sam pročitala mnogo novinskih članaka u vezi sa ispitivanjima vode
i saznala da trenutno u zemljama u razvoju
nešto što se zove solarna dezinfekcija, ili SODIS,
se koristi za prečišćavanje vode.
U SODIS-u, čiste plastične flaše se pune zagađenom vodom
i izlažu sunčevoj svjetlosti u trajanju šest do osam sati.
Sunčevo UV zračenje
uništava DNK ovih štetnih patogena
i pročišćava vodu.
Iako je SODIS zaista lak za korišćenje i energetski efikasan,
jer koristi samo solarnu energiju,
veoma je spor,
jer proces traje i do dva dana kada je oblačno.
Stoga, kako bi se ubrzao SODIS proces,
u posljednje vrijeme se koristi nova metoda
koja se naziva fotokataliza.
Šta je tačno fotokataliza?
Raščlanimo ovaj pojam:
''foto'' znači ''iz sunca'',
a ''kataliza'' je nešto što ubrzava reakciju.
Zapravo, fotokataliza samo ubrzava
ovaj proces solarne dezinfekcije.
Kada uđe svjetlost i dođe u kontakt sa fotokatalizatorom,
kao što je TiO2, ili titanijum-dioksid,
stvaraju se veoma reaktivne vrste kiseonika,
kao što su superoksidi, vodonik peroksid i radikali hidroksila.
Ove reaktivne vrste kiseonika
mogu iz pijaće vode da uklone bakterije i organske materije,
kao i cijeli niz materija koje zagađuju vodu.
Ali, nažalost, postoji nekoliko nedostataka
u načinu na koji se trenutno koristi fotokatalitički SODIS.
Zapravo se dešava sljedeće - uzimaju se čiste plastične flaše
i unutrašnjost se prekriva ovim fotokatalitičkim omotačem.
Ali fotokatalizatori, kao što je titanijum dioksid,
zapravo se uobičajeno koriste u kremama za sunčanje,
kako bi blokirali UV zračenje.
Zato, kada se postave u unutrašnjost ovih flaša,
oni zapravo blokiraju jedan dio UV zračenja
i smanjuju efikasnost procesa.
Takođe, ovi fotokalitički omotači
nijesu čvrsto zalijepljeni za plastične flaše,
što znači da se spiraju i da na kraju ljudi piju katalizator.
Iako je TiO2 bezbjedan i inertan,
on je neefikasan ukoliko nastavite da pijete katalizator,
zato što morate da nastavite da ga dopunjavate,
čak i nakon nekoliko upotreba.
Zato je moj cilj bio da prevaziđem nedostatke
ovih sadašnjih metoda prečišćavanja vode
i da stvorim bezbjedni, održivi,
isplativi način prečišćavanja vode, pogodan za životnu sredinu.
Ono što je počelo u osmom razredu kao projekat za sajam nauke,
sada je moja fotokatalitička mješavina za prečišćavanje vode.
Ona kombinuje titanijum dioksid sa cementom.
Mješavina nalik na cement može se formirati u nekoliko različitih oblika,
što za posljedicu ima izuzetno raznovrsan niz metoda za njenu upotrebu.
Na primjer, možete da napravite šipku
koja se može lako smjestiti u flaše vode za individualnu upotrebu,
ili možete napraviti porozni filter koji može prečišćavati vodu za porodice.
Možete čak i obložiti unutrašnjost postojećeg rezervoara za vodu,
kako bi se pročistile veće količine vode
za zajednice, na duži vremenski period.
U svemu ovome,
prešla sam nimalo lak put.
Znate, nijesam imala pristup sofisticiranoj laboratoriji.
Imala sam 14 godina kada sam započela,
ali nijesam dopustila godinama da me spriječe
u mom nastojanju da pronađem naučno rješenje
i mojoj želji da riješim globalnu krizu vode.
Vidite, voda nije samo univerzalni rastvarač.
Voda je univerzalno ljudsko pravo.
I iz tog razloga,
nastavljam da radim na ovom naučnom projektu od 2012. godine,
kako bih ga iz laboratorije prenijela u stvarni svijet.
I zato sam ovog ljeta osnovala Katalizator za svjetsku vodu,
društveno preduzeće koje ima za cilj
kataliziranje rješenja za globalnu krizu vode.
(Aplauz)
Sama za sebe, jedna kap vode ne može da učini mnogo,
ali kada se spoji mnogo kapi,
one mogu održati život na našoj planeti.
Baš kao što se kapi vode spajaju kako bi stvorile okeane,
vjerujem da svi mi moramo da se udružimo
dok pokušavamo da riješimo globalni problem.
Hvala vam.
(Aplauz)
Hvala vam.
(Aplauz)